Document ID: 31992R0674

ΚΑΝΟΝΙΣΜΟΣ (ΕΟΚ) αριθ. 674/92 ΤΗΣ ΕΠΙΤΡΟΠΗΣ της 18ης Μαρτίου 1992 για την τροποποίηση του παραρτήματος Β του κανονισμού (ΕΟΚ) αριθ. 2727/75 του Συμβουλίου σχετικά με την κοινή οργάνωση αγοράς στον τομέα των σιτηρών και του παραρτήματος Β του κανονισμού (ΕΟΚ) αριθ. 1418/76 του Συμβουλίου σχετικά με την κοινή οργάνωση αγοράς ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 για τη διαδικασία προσαρμογής της ονοματολογίας του κοινού τελωνειακού δασμολογίου που χρησιμοποιείται για τα γεωργικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3209/89 (2), και ιδίως το άρθρο 2 παράγραφος 2,
Εκτιμώντας:
ότι το παράρτημα Β του κανονισμού (ΕΟΚ) αριθ. 2727/75 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (4) και το παράρτημα Β του κανονισμού (ΕΟΚ) αριθ. 1418/76 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1806/89 (6), περιλαμβάνουν υπό τους κωδικούς ΣΟ 2106 τα σιτηρά τύπου "Muesli" που προορίζονται για πρωινό γεύμα-
ότι η δασμολογική ταξινόμηση ορισμένων από τα προϊόντα αυτά άλλαξε και υπάγονται πλέον στο κεφάλαιο 2008-
ότι το παράρτημα Β του κανονισμού (ΕΟΚ) αριθ. 2727/75 και το παράρτημα Β του κανονισμού (ΕΟΚ) αριθ. 1418/76 θα πρέπει να τροποποιηθεί ανάλογα-
ότι το παράρτημα Β του κανονισμού (ΕΟΚ) αριθ. 2727/75 περιλαμβάνει επίσης τα ζυμαρικά εν γένει που περιέχουν αυγά υπό το κωδικό ΣΟ 1902 11 00- ότι ο κωδικός ΣΟ αυτός υποδιαιρέθηκε σε 1902 11 10 και 1902 11 90, και ότι πρέπει να τροποποιηθεί κατάλληλα ο κωδικός ΣΟ στο παράρτημα Β σε "1902 11"-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Β του κανονισμού (ΕΟΚ) αριθ. 2727/75 και το παράρτημα Β του κανονισμού (ΕΟΚ) αριθ. 1418/76 επεκτείνονται προκειμένου να συμπεριλάβουν τα κατωτέρω:
Κωδικός ΣΟ Ορισμός "ex 2008 92 Σιτηρά τύπου "Muesli" τα οποία προορίζονται για πρωινό γεύμα και τα οποία περιέχουν νιφάδες σιτηρών οι οποίες δεν έχουν υποστεί έψηση ex 2008 99 48 Σιτηρά τύπου "Muesli" τα οποία προορίζονται για πρωινό γεύμα και τα οποία περιέχουν νιφάδες σιτηρών οι οποίες δεν έχουν υποστεί έψηση ex 2008 99 69 Σιτηρά τύπου "Muesli" τα οποία προορίζονται για πρωινό γεύμα και τα οποία περιέχουν νιφάδες σιτηρών οι οποίες δεν έχουν υποστεί έψηση ex 2008 99 99 Σιτηρά τύπου "Muesli" τα οποία προορίζονται για πρωινό γεύμα και τα οποία περιέχουν νιφάδες σιτηρών οι οποίες δεν έχουν υποστεί έψηση"
Άρθρο 2
Στο παράρτημα Β του κανονισμού (ΕΟΚ) αριθ. 2727/75, ο κωδικός ΣΟ "1902 11 00" τροποποιείται σε "1902 11"
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 εφαρμόζεται από την 1η Ιανουαρίου 1992.
Το άρθρο 2 εφαρμόζεται από την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 1992.

Labels: 3
17